OzLabs/hebrew-wiki-articles huggingface dataset:
מיס פיראנדה

מיס פיראנדה (ברומנית: Miss Piranda) היא תחרות יופי וריקודים מזרחיים של צוענים ברומניה. התחרות נערכת לצלילי מיטב המבצעים המוזיקליים הצוענים.

המילה "פירנדה" מובנה ברומנית הוא "צועניה" או "אשת צועני" וה"מיס" לקוח מתחרויות מיס עולם וכדומה.

ההשתתפות בתחרות מוגבלת בגיל מינימלי ומקסימלי, מינימום גיל 16 ומקסימום גיל 26, ששונה לגיל 24. תחרות "מיס פיראנדה" הראשונה נערכה ב-1991 והזוכה בו הייתה קריסטינה מנצ'יו (Cristina Manciu). קריסטינה פוצ'אן (Pucean) בת ה-19, מי שזכתה בתחרות בשנת 2013, הייתה אמורה להיות בחבר השופטים בתחרות של 2014, אולם בעת תחרות הריקודים, היא עלתה על הבמה והציגה את יכולותיה, מה שהביא לה זכייה נוספת ופרס של 4,000 דולר ונסיעה זוגית לדובאי.

בשנת 2011 אורגנה תחרות "מיס פירנדה" גם בבריטניה ולקחו בה חלק 400 מועמדות צועניות בריטיות.

== קישורים חיצוניים ==
* [https://www.dailymail.co.uk/news/article-2855183/Beauty-contest-descends-farce-Bucharest-female-judge-jumps-stage-join-wins-3-000-prize.html Gypsy beauty contest descends into farce in Bucharest after female judge jumps on stage to join in and wins £3,000 top prize] 
* [https://www.kanald.ro/cele-mai-frumoase-dansatoare-din-buric-s-au-intrecut-pentru-titlul-de-miss-piranda-16771561 Cele mai frumoase DANSATOARE din BURIC s-au intrecut pentru titlul de Miss Piranda] 

==הערות שוליים==

קטגוריה:רומניה: תחרויות יופי
קטגוריה:מחול
קטגוריה:צוענים
קטגוריה:תחרויות יופי לקבוצות אתניות מסוימות
Remaiten

Remaiten היא נוזקה הפועלת נגד בנתבים, מצלמות אבטחה והתקני IOT בהם מותקנת מערכת הפעלה לינוקס.

הנוזקה עושה שימוש בהתקפת כוח גס לצורך הדבקה ובאמצעות מילון של סיסמאות ברירת מחדל אפשריות מנחשת את סיסמת ההתחברות.

לאחר ההתחברות אל ההתקן היא פותחת דלת אחורית לצורך הרצת פקודות עתידיות, מתחברת אל שרת שליטה ובקרה (C&C) ומתקשרת באמצעות פרוטוקול IRC.

הנוזקה אוספת מידע מקדים אודות ההתקן על מנת להוריד שירותים וכלים המתאימים לארכיטקטורה משרת השליטה והבקרה ובכך לחסוך זמן.

בעזרת התקני הקורבנות בנה התוקף בוטנט זדוני שסייע לו באיסוף נתונים, שליטה על תהליכי מערכת וביצוע התקפות מניעת שירות.

== ראו גם ==
* בוטנט
* Linux.Wifatch
* Linux.Darlloz
* נוזקות בלינוקס
* אבטחת מחשב אישי

== קישורים חיצוניים ==
* [https://exchange.xforce.ibmcloud.com/collection/LinuxRemaiten-Botnet-694a2d878df778ab3336661cbf07c734 מידע אודות Remaiten באתר Exchange IBM] 
* [https://www.computerworld.com/article/3049982/security/your-linux-based-home-router-could-succumb-to-a-new-telnet-worm-remaiten.html כתבה על הנוזקה באתר Computerworld] 

== הערות שוליים ==

קטגוריה:בוטנטים
קטגוריה:תוכנות זדוניות
אקונולינגה

אקונולינגה (בצרפתית: Akonolinga) היא עיירה בקמרון שנמצאת באזור המרכז.<ref></ref>

== גאוגרפיה ==
העיירה ממוקמת כ-92 ק"מ מבירת המדינה ומבירת האזור יאונדה. בנוסף, היא נמצאת על גדות הנהר ניונג .

== תנועה ותחבורה ==
אקונולינגה ממוקמת ליד הכביש האזורי P23 וכביש D33. יש בה תחנת עצירה למשאיות.

== אקלים ==
הטמפרטורה הממוצעת היא 20 מעלות צלזיוס. החודש הכי חם הוא מרץ (22 מעלות צלזיוס). החודש הכי קר הוא אוגוסט (18 מעלות צלזיוס). כמות המשקעים הממוצעת היא 1,653 מילימטרים בשנה. חודש ספטמבר הוא החודש שיש בו הכי הרבה גשם (345 מ"מ גשם), וחודש ינואר הוא החודש שיש בו הכי פחות גשם (14 מ"מ גשם).

== בריאות, כלכלה ותיירות ==
באקונולינגה יש בית מרקחת, 2 בתי מלון, 2 ברים ומסעדה.

== קישורים חיצוניים ==

* 
<div class="mw-content-ltr">
* [https://web.archive.org/web/20120325090853/http://www.world-gazetteer.com/wg.php?x=&men=gpro&lng=en&des=wg&geo=-53&srt=npan&col=abcdefghinoq&msz=1500&pt=c&va=&geo=337591225 Akonolinga statistics at World Gazetteer]
</div>

== הערות שוליים ==

קטגוריה:קמרון: ערים
ניה אלי

ניה סיפאטיהי אלי (באנגלית: Nia Sifaatihii Ali; נולדה ב-23 באוקטובר 1988) היא אתלטית אמריקאית. סגנית האלופה האולימפית (ריו דה ז'ניירו 2016), אלופת העולם (דוחה 2019) ואלופת האוניברסיאדה (שנג'ן 2011) בריצת 100 מטר משוכות ופעמיים ברציפות אלופת העולם באולם (סופוט 2014 ופורטלנד 2016) בריצת 60 מטר משוכות. שיאה האישי בריצת 100 מטר משוכת מדרג אותה במקום התשיעי בכל הזמנים.

==ביוגרפיה==
אלי נולדה בנוריסטאון, פנסילבניה וגדלה בג'רמנטאון בפילדלפיה. היא בוגרת אוניברסיטת דרום קליפורניה.

===2011===
באליפות המכללות שנערכה בשנת 2011 זכתה אלי במדליית זהב בריצת 100 מטר משוכות בתוצאה של 12.63 שניות (רוח גבית של 2.1 מטר/שנייה).

====אלופת האוניברסיאדה====
באוניברסיאדה שנערכה בשנג'ן, סין באוגוסט אותה שנה היא זכתה במדליית זהב בריצת 100 מטר משוכות בתוצאה של 12.85 שניות, בשלב חצי הגמר היא קבעה תוצאה של 12.79 שניות.

===2013===
באליפות העולם שנערכה במוסקבה, רוסיה באוגוסט 2013 סיימה אלי במקום עשירי בריצת 100 מטר משוכות בתוצאה של 12.83 שניות.

===2014===
====אלופת עולם באולם====
באליפות העולם באולם שנערכה בסופוט, פולין במרץ 2014 זכתה רולינס במדליית זהב בריצת 60 מטר משוכות בתוצאה של 7.80 שניות, לפני סאלי פירסון מאוסטרליה (7.85 שניות) וטיפני פורטר מבריטניה (7.86 שניות).

===2016===
באליפות העולם באולם שנערכה בפורטלנד, אורגון במרץ 2016 זכתה רולינס במדליית זהב בריצת 60 מטר משוכות בתוצאה של 7.80 שניות, לפני בת ארצה בריאנה רולינס (7.82 שניות) וטיפני פורטר (7.90 שניות) ובכך הגנה על תוארה.

====סגנית אלופה אולימפית====
באולימפיאדת ריו דה ז'ניירו (2016) היא זכתה במדליית כסף בריצת 100 מטר משוכות בתוצאה של 12.59 שניות, אחרי בריאנה רולינס (12.48 שניות) ולפני בת ארצה קריסטי קסטלין (12.61 שניות).

===2017===
באליפות העולם שנערכה בלונדון, הממלכה המאוחדת באוגוסט 2017 סיימה אלי במקום שמיני בריצת 100 מטר משוכות בתוצאה של 13.04 שניות. בשלב חצי הגמר היא קבעה תוצאה של 12.79 שניות ולעתה חמישית לריצת הגמר.

===2019===
====אלופת העולם====
באליפות העולם שנערכה בדוחה, קטר באוקטובר 2019 זכתה אלי במדליית זהב בריצת 100 מטר משוכות בשיא אישי חדש של 12.34 שניות, לפני בת ארצה קנדרה הריסון (12.46 שניות) ודניאל ויליאמס מג'מייקה (12.47 שניות).

== חיים אישיים ==
בשנת 2015 ילדה את בנה בכורה מזוגיות עם מייקל טינסלי, בשנת 2018 נולדה בתה מזוגיות עם האצן הקנדי, אנדרה דה גראס, האלוף האולימפי בריצת 200 מטר (טוקיו 2020), ובשנת 2021 נולדה להם בת נוספת.

==שיאים אישיים==
===אצטדיון===
* ריצת 100 מטר משוכות: 12.34 שניות (2019)

===אולם===
* ריצת 60 מטר משוכות: 7.80 שניות (2014)

==קישורים חיצוניים==

קטגוריה:אצניות אמריקאיות
קטגוריה:רצות משוכות אמריקאיות
קטגוריה:אלופות עולם באתלטיקה
קטגוריה:זוכות מדליית כסף אולימפית אמריקאיות: אתלטיקה
קטגוריה:אתלטיות אמריקאיות באולימפיאדת ריו דה ז'ניירו (2016)
קטגוריה:אמריקאיות שנולדו ב-1988
קטגוריה:אמריקאים שנולדו ב-1988
KD Studios

סמל החברה בשנים 2012 - 2019.
KD Studios (ברוסית: ООО "Кей Ди Студиос"; לשעבר KINODANZ) היא חברת סרטים רוסית, שנוסדה בשנת 2012 במוסקבה. זו חברת הפקות סרטים ובבעלותה גם אולפן עצמאי בשם CJ Studio, אולפן פוסט-פרודקשן, סוכנות ניתוח פנימית וסוכנות שיווק, שאחראית להפצת סרטים.

עיקר פעילותה של חברת הסרטים היא הפקה וקידום סרטים. סרטי החברה הוצגו בפסטיבלים וזוכים שם להצלחה.

== היסטוריה ==
החברה הוקמה בשנת 2012 במוסקבה. מייסדי החברה היו ויקטור דניסיוק ויבגני מלנטייב.

החברה מבססת את עצמה לאיטה כחברה בעלת שם לאחר שהצליחה למשוך כוכבי קולנוע מהוליווד להשתתף בהפקותיה. כך למשל, בפרויקט הראשון שלה "מעבר למציאות", השתתף השחקן אנטוניו בנדרס.

החברה חתומה על חוזה שיתוף פעולה עם חברת הסרטים ההוליוודית AMBI Group. ב-2019 חתמה על חוזים לשיתוף פעולה עם אולפני קולנוע ברפובליקה העממית של סין וסרביה.

במרץ 2019 החברה שינתה את שמה לשם KD Studios.

== סרטים ==
{| class="wikitable" border="1"
! סרט
! תאריך שחרור
! מפיץ
! הערות
|-
| מעבר למציאות (2018)
| 1 במרץ 2018
| Karoprokat
| סרט קולנוע דובר אנגלית
|-
| אביגיל (2019)
| 22 באוגוסט 2019
| פוקס המאה ה-20
|
|-
| תבונת הכוכבים (2022)
| 6 בינואר 2022
| פוקס המאה ה-20, Nashe Kino
|
|-
| הבלתי ידוע (2022)
|
|
|
|-
|}

== קישורים חיצוניים ==
* 

== הערות שוליים ==

קטגוריה:אולפני קולנוע
קטגוריה:חברות רוסיות להפקת סרטים
קטגוריה:קצרמר חברות
מרסל רוזנברג

מרסל יזראלביץ' רוזנברג (ברוסית: Марсель Израилевич Розенберг; 1896 — 5 במרץ 1938, מוסקבה) היה שגרירה הראשון של ברית המועצות בספרד, שכיהן במהלך מלחמת האזרחים. הוא נקרא חזרה למוסקבה בשנת 1937, והוצא להורג בתוך זמן קצר במסגרת הטיהורים הגדולים. גורלו של מחליפו בתפקיד, ליאון גייקיס, היה דומה.

== קישורים חיצוניים ==
* [http://www.gutenberg-e.org/kod01/kod04.html#txt39 Soviet Diplomacy and the Spanish Civil War]

קטגוריה:קורבנות הטיהורים הגדולים
קטגוריה:שגרירי ברית המועצות
קטגוריה:שגרירים בספרד
קטגוריה:סובייטים שנולדו ב-1896
קטגוריה:סובייטים שנפטרו ב-1938
פונדונג

פונדונג (בצרפתית: Fundong; ב: Fɨ̀ndoŋ) היא קומונה ועיירה שנמצאת באזור הצפון-מערבי של קמרון. היא משמשת גם כבית המסורתי של הקבוצה האתנית .

== גאוגרפיה ==
העיירה ממוקמת בצפון-מערב קמרון, כ-68 ק"מ מהגבול של קמרון עם ניגריה. היא נמצאת כ-290 ק"מ מעיר הבירה יאונדה וכ-40 ק"מ מבירת האזור במנדה.

== תנועה ותחבורה ==
פונדונג ממוקמת כ-20 ק"מ מהכביש הלאומי N11. יש בפונדונג תחנת דלק.

== אקלים ==
הטמפרטורה הממוצעת היא 17 מעלות צלזיוס. החודש הכי חם הוא פברואר (20 מעלות צלזיוס). החודש הכי קר הוא יולי (13 מעלות צלזיוס). כמות המשקעים הממוצעת היא 1,645 מילימטרים בשנה. חודש ספטמבר הוא החודש שיש בו הכי הרבה גשם (279 מ"מ גשם), וחודש ינואר הוא החודש שיש בו הכי פחות גשם (5 מ"מ גשם).

== קישורים חיצוניים ==
* 
<div class="mw-content-ltr">
* [https://web.archive.org/web/20090608041115/http://www.spm.gov.cm/elections/minicipales2002/maires2002_adamaoua.htm Site de la primature - Élections municipales 2002] 
* [https://web.archive.org/web/20110601052711/http://www.cidegef.refer.org/douala/DONATIEN_AVELE.doc Contrôle de gestion et performance des services publics communaux des villes camerounaises ] - Thèse de Donation Avele, Université Montesquieu Bordeaux IV 
* Charles Nanga, [http://www.ena.fr/index.php?module=doc&action=getFile&id=408 La réforme de l’administration territoriale au Cameroun à la lumière de la loi constitutionnelle n° 96/06 du 18 janvier 1996], Mémoire ENA. 
</div>

== הערות שוליים ==

קטגוריה:קמרון: ערים
קטגוריה:קמרון: קומונות
ליונל פינקוס

לְיוֹנֵל פִּנְקוּס (באנגלית: Lionel Pincus; 2 במרץ 1931, פילדלפיה – 10 באוקטובר 2009, ניו יורק) היה איש עסקים ופילנתרופ יהודי-אמריקאי ומייסד קרן ההשקעות ורבורג פינקוס.חדר המפות הראשי בספרייה הציבורית של ניו יורק.
== קורות חיים ==
פינקוס נולד בשנת 1931 בעיר פילדלפיה אשר במדינת פנסילבניה שבארצות הברית, למשפחה יהודית, תרזה סליה (לבית לויט) והנרי פינקוס.

התחנך בבית הספר היל (The Hill School), סיים לימודי תואר ראשון באמנויות באוניברסיטת פנסילבניה בשנת 1953 ולימודי תואר שני במנהל עסקים באוניברסיטת קולומביה בשנת 1956.

פינקוס היה ידוע כנדבן והרבה במתן צדקה ונתינה לזולת.

בשנת 1995, תרם 10 מיליון דולר לאוניברסיטת קולומביה בניו יורק.

בשנת 2002, תרם 5 מיליון דולר לספרייה הציבורית של ניו יורק ובשנת 2005 היה שותף במימון השיפוץ של חדר המפות הראשי.

פינקוס נישא לאשתו סוזאן סטורס (Suzanne Storrs) ולהם שני ילדים.
=== קריירה ===
פינקוס התמחה בעיקר בעסקים מתחום הבנקאות והפיננסים.

בשנת 1955 החל לעבוד בחברת לאדנבורג טאלמן (Ladenburg Thalmann) ובשנת 1960 הפך לשותף.

בשנת 1964, ייסד את חברת ליונל פינקוס ושות' בע"מ.

בשנת 1966, מוזגה חברתו עם חברת מ"מ ורבורג ושות' מניו יורק שנוסדה על ידי אריק מוריץ ורבורג.

בשנת 1970, הוחלף שמה של החברה הממוזגת לאי.אמ ורבורג פינקוס (E.M. Warburg Pincus).

בשנת 2001, החליפה החברה את שמה לוורבורג פינקוס (Warburg Pincus) וכמו כן גם את הלוגו והמיתוג שלה.

בשנת 2002, כאשר סיים את כהונתו כמנכ"ל החברה, פיקח על השקעות בסכום של 13 מיליארד דולר ביותר מ-450 חברות ב-29 מדינות.

== ראו גם ==
* משפחת ורבורג
* אריק מוריץ ורבורג

== קישורים חיצוניים ==
* 

* 
* 
* 
* 

== הערות שוליים ==

קטגוריה:אנשי עסקים יהודים אמריקאים
קטגוריה:בנקאים יהודים אמריקאים
קטגוריה:נדבנים יהודים אמריקאים
קטגוריה:אמריקאים ממוצא רוסי-יהודי
קטגוריה:אמריקאים ממוצא פולני-יהודי
קטגוריה:בוגרי אוניברסיטת פנסילבניה
קטגוריה:בוגרי בית הספר למשפטים באוניברסיטת קולומביה
קטגוריה:אמריקאים שנולדו ב-1931
קטגוריה:אמריקאים שנפטרו ב-2009
חלום ליל קיץ (סרט, 1999)

חלום ליל קיץ (באנגלית: A Midsummer Night's Dream) הוא סרט קומדיה רומנטית ופנטזיה המבוסס על המחזה "חלום ליל קיץ" מאת ויליאם שייקספיר. את הסרט ביים מייקל הופמן. אנסמבל השחקנים כולל את קווין קליין בתפקיד בוטום, מישל פייפר ורופרט אוורט בתפקידי טיטניה ואוברון, סטנלי טוצ'י בדמות פאק, וקליסטה פלוקהארט, אנה פריל, כריסטיאן בייל ודומיניק וסט בתפקידי ארבעת הנאהבים.

==תקציר עלילה==
העלילה מתרחשת במאה ה-19 במונטה אתנה שבממלכת איטליה. הנאהבים הצעירים ליסנדר והרמיה אינם יכולים להינשא בשל איסור של אביה, אגאוס, שהבטיח לדמטריוס את ידה של בתו. ליסנדר והרמיה מתכננים לברוח דרך היער כדי לברוח מהנישואים הכפויים. דמטריוס עוקב אחריהם, אחרי שנודע לו על הבריחה מפי הלנה, צעירה המאוהבת בו נואשות. ביער נודדים הארבעה לתוך עולם הפיות, הנשלט בידי אוברון וטיטניה, מלך ומלכת הפיות. אוברון ומשרתו פאק גורמים למהומה בקרב האוהבים, כששיקוי קסמים גורם שגם ליסנדר וגם דמטריוס יתאהבו בהלנה, מה שגורם לשסע בין הארבעה שמסתיים בסצנה של היאבקות בבוץ. באותו שיקוי אוברון מכשף גם את טיטניה.

בינתיים קבוצה של שחקנים חובבים מתכננת הצגה לכבוד נישואיו של הדוכס. מנהיג החבורה ושאר השחקנים, כולל את האורג בוטום ופרנסיס פלוט יוצאים ליער לערוך חזרות להצגה. פאק השובב הופך את בוטום לאדם עם ראש של חמור, שמתגלה בפני טיטניה המכושפת. טיטניה מחזרת אחר בוטום ויחד ובלוויה הפיות היא לוקחת אותו לסוכתה. אוברון אחרי שהתיגע ממעשיו מחזיר הכל לקדמותו, ומזווג את ליסנדר עם הרמיה ואת דמטרוס עם הלנה. הוא מתפייס עם מלכתו טיטניה.

בחלק האחרון בוטום וחבורתו מציגים את המחזה שלהם המבוסס על הטרגדיה "פירמוס ותיסבי", בפני הדוכס תסאוס, כלתו היפוליטה ואנשי החצר. ללא כוונה הם יוצרים קומדיה שהופכת לבסוף לטרגדיה.

==צוות השחקנים==
* קווין קליין – ניק בוטום
* רוג'ר ריס – פיטר קווינס
* סם רוקוול – פרנסיס פלוט
* מקס רייט – רובין סטרבלינג
* ביל אירווין – טום סנאוט
* גרגורי ג'בארה – סנאג
* סטנלי טוצ'י – רובין גודפלו / פוק
* רופרט אוורט – אוברון
* מישל פייפר – טיטניה
* אנה פריל – הרמיה
* דומיניק וסט – ליסנדר
* קליסטה פלוקהארט – הלנה
* כריסטיאן בייל – דמטריוס
* דייוויד סטראתיירן – תסאוס
* סופי מרסו – היפוליטה
* ברנרד היל – אגאוס
* ג'ון סשנס – פילוסטראטוס

==הפקה==
"חלום ליל קיץ" צולם באתרים בלאציו ובטוסקנה, ובאולפני צ'ינצ'יטה שברומא. מקום ההתרחשות הועבר מהעיר אתונה שביוון למונטה אתנה במחוז טוסקנה שבאיטליה, אבל הושארו כל האזכורים לעיר אתונה שמופיעים בטקסט.

בסרט נעשה שימוש במוזיקה של פליקס מנדלסון-ברתולדי להפקה הבימתית משנת 1843 (כולל "מארש החתונה" המפורסם). עוד כולל הפסקול יצירות מאת ג'וזפה ורדי, גאטנו דוניצטי, וינצ'נצו בליני, ג'ואקינו רוסיני ופייטרו מסקאני.

==קבלה וביקורת==
הסרט קיבל ביקורות מעורבות עד חיוביות. באתר Rotten Tomatoes הוא קיבל ציון של 67%, ובאתר Metacritic ציון של 61, ולרוב ביקורות חיוביות. המבקרים ציינו לשבח את הופעתם של קווין קליין וסטנלי טוצ'י.

==לקריאה נוספת==
<div class="mw-content-ltr">	
*
</div>

==קישורים חיצוניים==
* 

==הערות שוליים==

קטגוריה:סרטי מישל פייפר
קטגוריה:סרטי קומדיה רומנטית
קטגוריה:סרטים מבוססי מחזות מאת ויליאם שייקספיר
קטגוריה:סרטים אמריקאיים משנת 1999
קטגוריה:סרטי 1999
מבודה

מבודה (בצרפתית: Mbouda) היא עיירה שנמצאת באזור המערב שבקמרון.

== גאוגרפיה ==
העיירה נמצאת כ-25 ק"מ מבירת האזור באפוסם וכ-228 ק"מ מבירת המדינה יאונדה. בנוסף, העיירה נמצאת כ-126 ק"מ מהגבול של קמרון עם ניגריה.

== אקלים ==
הטמפרטורה הממוצעת היא 20 מעלות צלזיוס. החודש הכי חם הוא פברואר (24 מעלות צלזיוס). החודש הכי קר הוא אוגוסט (18 מעלות צלזיוס). כמות המשקעים הממוצעת היא 1,592 מילימטרים בשנה. חודש ספטמבר הוא החודש שיש בו הכי הרבה גשם (317 מ"מ גשם), וחודש ינואר הוא החודש שיש בו הכי פחות גשם (6 מ"מ גשם).

== תנועה ותחבורה ==
מבודה ממוקמת ליד הכביש הלאומי N6. במבודה יש מספר רב של תחנות עצירה למשאיות.

== דת ==
כ-62% מהאוכלסייה הם נוצרים פרוטסטנטים, כ-30% מהאוכלסייה הם נוצרים קתולים וכ-8% הם מוסלמים.

== כלכלה, בריאות ותיירות ==
במבודה יש 2 בתי חולים מרכזיים, מספר רב של קניונים, בנקים, ברים, בתי מלון ומסעדות.

== קישורים חיצוניים ==

* 

== הערות שוליים ==

קטגוריה:קמרון: ערים
התחנה המרכזית של עכו

התחנה המרכזית של עכו היא תחנה מרכזית ומסוף האוטובוסים המרכזי של העיר עכו. התחנה שוכנת בדרך הארבעה במרכז העיר, סמוך לתחנת הרכבת עכו.

התחנה משמשת בעיקר כמסוף אוטובוסים, ומרבית החנויות ודוכני האוכל ממוקמים ממול לתחנה. בתחנה מספר תחנות, שמהן יוצאים קווי אוטובוס לחיפה, נהריה, כרמיאל ויישובי האזור.

התחנה נקנתה על ידי נצבא ב-2003.

== שירותי התחנה ==
מהתחנה יוצאים קווי אוטובוס רבים בעיקר למטרופולין חיפה, קריות ולגליל. את מרבית הקווים מפעילה חברת נתיב אקספרס (לחיפה, נהריה והגליל); את הקווים לכרמיאל מפעילה אגד. כמעט אין בתחנה אוטובוסים הנוסעים למרכז, אולם מתחנת הרכבת הסמוכה יוצאים קווי רכבת לכל יעדי רכבת ישראל.

=== קווים עירוניים - מופעל על ידי נתיב אקספרס ===
{| class="wikitable"
!קו
!מפעילה
!מסלול
!הערות נוספות
|-
|2
| rowspan="3" |נתיב אקספרס
|מכללת הגליל המערבי - הכרם - עכו צפון - בן עמי - תחנה מרכזית עכו - תחנת רכבת עכו - עכו מזרח - ספיר
|♿
|-
|3
|תחנה מרכזית עכו - עכו העתיקה - בן עמי - תחנת רכבת עכו - מכללת הגליל המערבי - עכו מזרח - דבורה הנביאה - ספיר
|♿ 
|-
|5
|ספיר - עכו מזרח - נווה אלון - מכללת הגליל המערבי - תחנת רכבת עכו - תחנה מרכזית עכו - בן עמי - עכו צפון - הכרם
|♿
|}

<br />

=== קווים אזוריים ובינעירוניים ===
{| class="wikitable"
!קו
!מפעילה
!מסלול
!הערות נוספות
|-
|35
| rowspan="9" |נתיב אקספרס
|עכו - כפר יאסיף - אבו סנאן - יאנוח גת - כפר ורדים - מעלות תרשיחא
|
|-
|61
|עכו - כפר יאסיף - אבו סנאן
|
|-
|64
|עכו - ג'וליס - ירכא
|
|-
|68
|עכו - שעב - סחנין - עראבה - דיר חנא
|
|-
|109
|עכו - צומת אחיהוד - שעב
|
|-
|143
|עכו - כאבול - טמרה - אעבלין - שפרעם 
|יוצא מהעיר העתיקה
|-
|148
|עכו - שיח דנון
|
|-
|151
|עכו - קריית ביאליק - שפרעם - אעבלין
|
|-
|251
|עכו - קריות - חיפה
|יוצא משכונת ספיר
|-
|261
| rowspan="2" |אגד
|כרמיאל - עכו - קריות - חיפה
|פועל בשבת בלבד
|-
|263
|עכו - כרמיאל
|
|-
|271
| rowspan="6" |נתיב אקספרס
|חיפה - קריות - עכו - לוחמי הגטאות - רגבה - נהריה
|
|-
|272
|חיפה - קריות - עכו - נהריה
|
|-
|281
|סאסא - חורפיש - מעלות תרשיחא - מעונה - נהריה - עכו - קריות - חיפה
|
|-
|
296

|
אבן מנחם - שתולה - שומרה - זרעית - נהריה - עכו - קריות - חיפה

|⁦⬅️⁩מושבת זמנית עקב המצב הביטחוני
|-
|302
|עכו - מג'ד אל כרום - דיר אל אסד
|
|-
|311
|עכו - ג'דידה מכר
|
|-
|353
|נסיעות ותיירות נצרת
|עכו - קריות - מחלף יפתחאל - מחלף המוביל - מחלף ציפורי - נצרת
|יוצא ממכללת הגליל המערבי
|-
|361
| rowspan="3" |נתיב אקספרס
|חיפה - קריות - עכו - כרמיאל - ראמה - צומת חנניה - צומת מירון - צפת
|
|-
|471
|חיפה - קריות - עכו - נהריה - מעלות תרשיחא - כפר ורדים
|🌙
|-
|564
|עכו - ג'וליס
|
|-
|798
| rowspan="2" |אגד
|מזרעה - עכו - חיפה 
|נסיעה ביום
|-
|909
|נהריה - עכו - קריות - חיפה - מחלף נתניה - מחלף הסירה - תל אביב-יפו
|⁦פועל בשישי ומוצ"ש בלבד 
|}

מקרא סימנים:

* ♿ - אוטובוס עירוני נגיש
* 🔄 - קו סיבובי (מעגלי)
* ⁦⬅️⁩ - קו חד כיווני 
* 🌙 - קו לילה

==קישורים חיצוניים==

==הערות שוליים==

קטגוריה:עכו: מבנים
קטגוריה:עכו: תחבורה
עכו
קטגוריה:נצבא: נכסים
יוקאדומה

יוקאדומה (בצרפתית: Yokadouma) היא עיירה שנמצאת באזור המזרח שבקמרון.

== גאוגרפיה ==
יוקאדומה ממוקמת כ-192 ק"מ מבירת האזור ברטואה וכ-400 ק"מ מבירת המדינה יאונדה. בנוסף העיירה נמצאת כ-31 ק"מ מהגבול של קמרון עם הרפובליקה המרכז-אפריקאית וכ-168 ק"מ מהגבול של קמרון עם הרפובליקה של קונגו.

== אקלים ==
הטמפרטורה הממוצעת היא 20 מעלות צלזיוס. החודש הכי חם הוא מרץ (22 מעלות צלזיוס). החודש הכי קר הוא אוגוסט (19 מעלות צלזיוס). כמות המשקעים הממוצעת היא 1,878 מילימטרים בשנה. חודש ספטמבר הוא החודש שיש בו הכי הרבה גשם (276 מ"מ גשם), וחודש ינואר הוא החודש שיש בו הכי פחות גשם (25 מ"מ גשם).

== תנועה ותחבורה ==
יוקאדומה ממוקמת ליד הכביש האזורי P4 והכביש D78.

== בריאות ==
ביוקאדומה יש בית מרקחת ובית חולים.

== קישורים חיצוניים ==

* 

== הערות שוליים ==

קטגוריה:קמרון: ערים
Runaway Train (שיר של סול אסיילום)

Runaway Train הוא בלדת רוק שבוצע על ידי להקת הרוק האמריקאית סול אסיילום ויצא לאור בשנת 1993. השיר זכה בשנת 1994 בפרס גראמי לשיר הרוק הטוב ביותר.

==רקע==
השיר יצא לאור ביוני 1993 כסינגל הרביעי מהאלבום "Grave Dancers Union" שיצא שנה קודם לכן. השיר זכה להצלחה רבה ברחבי העולם. הוא הגיע למקום החמישי במצעד הבילבורד הוט 100, למקום השני במצעד המיינסטרים טופ 40, ולמקום הראשון במצעד מגזין RPM הקנדי. הוא הגיע לזהב על ידי איגוד תעשיית ההקלטות האמריקאי לאחר שנמכרו ממנו 600,000 עותקים בארצות הברית. במדינות נוספות זכה השיר להצלחה כגון נורווגיה, שווייץ, ניו זילנד, ושוודיה.

==וידאו קליפ==
הוידאו קליפ לשיר בוים על ידי טוני קיי, והושמע רבות ב-MTV. לשיר נוצרו מספר גרסאות. הגרסה שיצאה בארצות הברית החלה בהודעה על המסך האומרת "ישנם מעל למיליון בני נוער אבודים המסתובבים ברחובות של ארצות הברית, כאשר הגרסה הבריטית לווידאו קליפ כללה את ההודעה "100,000 בני נוער אבודים ברחובות בריטניה".

לאורך הווידאו קליפ נראית הלהקה שרה ומנגנת, ותוך כדי מופיעות סצנות מבוימות. בסצנה הראשונה ילד הרואה את סבו מכה את סבתו והורג אותה. כתוצאה מכך נאלץ הילד לברוח. סצנה השנייה נערה שעוסקת בזנות עולה על רכב של גבר. בהמשך נלקחת הנערה לרכב מסחרי של כנופיה ולאחר מכן נלקחת על ידי אמבולנס לבית החולים לאחר שהוכתה. בסצנה שלישית של הקליפ נראה תינוק הנחטף על ידי אשה מבוגרת מעגלתו, ואמו רצה אחר רכב החוטפת.

לאורך הקליפ נראים גם ילדים שנפגעו כתוצאה מהתעללות בהם. בקטע מהקליפ נראות על המסך תמונות רבות של ילדים נעדרים לצד שמם ושנת היעלמותם. הרעיון להציב תמונות של ילדים נעדרים בקליפ נהגה על ידי במאי הקליפ קיי, ששאב השראה מתמונות ילדים נעדרים על קרטוני חלב. לדבריו, 26 ילדים שהופיעו בקליפ שבו לביתם.

בסוף הקליפ נראה פירנר על המסך אומר: "אם ראית את אחד מהילדים האלו, או שאתה אחד מהם צלצל למספר הזה" ולאחר מכן פורסם המספר מספר. MTV הסירו את הקטע הזה כי הם לא רצו שהקליפ יהיה חלק מתשדיר שירות. תחנת VH1 שידרה את הגרסה הבריטית באורכה המלא.

== קישורים חיצוניים ==

* אלון גרין, [https://melmagazine-com.cdn.ampproject.org/v/s/melmagazine.com/en-us/story/the-lost-children-of-runaway-train-2/amp?usqp=mq331AQCCAE%3D&amp_js_v=0.1#aoh=15503465854787&amp_ct=1550346666141&referrer=https%3A%2F%2Fwww.google.com&amp_tf=%D7%9E%D7%90%D7%AA%20%251%24s&ampshare=https%3A%2F%2Fmelmagazine.com%2Fen-us%2Fstory%2Fthe-lost-children-of-runaway-train-2 THE LOST CHILDREN OF ‘RUNAWAY TRAIN] , באתר מגזין mel

== הערות שוליים ==

קטגוריה:שירי 1993
קטגוריה:שירים באנגלית
קטגוריה:שירים על דכדוך
קטגוריה:שירים על רכבות
קטגוריה:בלדות משנות ה-1990
קטגוריה:סינגלים שהגיעו למקום הראשון במצעד הסינגלים של RPM
אברם גריגורייביץ' סברדלוב

אַבְּרַם גְרִיגוֹריֶיבִיץ' סְבֶרְדְלוֹב (ברוסית: Абрам Григорьевич Свердлов; 8 במאי 1912 - 2 באפריל 1991) היה יהודי סובייטי שזכה לעיטור גיבור ברית המועצות על פועלו כעוזר מפקד ומפקד להקת טרפדות במהלך מלחמת העולם השנייה.

== ביוגרפיה==
נולד בעיר סנט פטרבורג של האימפריה הרוסית לבן של פקיד. סיים 6 כיתות בבית הספר ולאחר מכן למד ב. בהמשך עבד כחרט ב. הצטרף למפלגה הקומוניסטית בשנת 1930. התגייס לצי הסובייטי בשנת 1931. בשנת 1936 סיים את האקדמיה הימית של לנינגרד. נשלח לצי האוקיינוס השקט ופיקד שם על טרפדת ובהמשך גם על להקת טרפדות. במרץ 1940 התמנה למפקד להקת טרפדות בחטיבה של צי הבלטי.

במהלך 1941 הטביע ספינת תובלה של קריגסמרינה בהדחק של 4000 טונות ועל כך הוענק לו עיטור הכוכב האדום הראשון ב-30 באוקטובר של אותה השנה.

בינואר 1942 התמנה למפקד ביחידה צבאית של טרפדות מסוג . יחידתו הייתה אמונה על תצפיות, הצבת מוקשים ותקיפות אוניות קריגסמרינה. במהלך הפעילות נפצע קלות בגבו. ב-10 באוקטובר 1943 קיבל עיטורי המלחמה הפטריוטית הגדולה מדרגה שנייה על הטבעת אוניית משמר אחת ופגיעה בספינת משמר נוספת.

ב-5 וב-8 ביוני 1944, במהלך הקרבות במפרץ נרבה, הטביעה יחידתו שלושה שולי מוקשים ושתי ספינות משמר (לפי מסמך הענקת העיטור גיבור המדינה, ארבעה שולי מוקשים וספינת משמר אחת). בעקבות כך הציע מפקדו בדיוויזיון השני (יחידה המקבילה לגדוד בצבא היבשה) להעניק לו עיטור נחימוב מדרגה שנייה שהוחלף בהחלטת נשיאות ברית המועצות לעיטור אושקוב מדרגה שנייה.

ב-4 וב-5 ביולי תוך ניסיון למנוע מספינות האויב להיכנס למפרץ ויבורג, הטביע גְרִיגוֹריֶיבִיץ' סְבֶרְדְלוֹב שמונה ספינות קריגסמרינה. על כך הוענק לו עיטור הכוכב האדום הנוסף. בעקבות הטבעות אלו וכן הפלת מטוס יונקרס Ju 87, הוצע על ידי הוועד הצבאי של הצי הבלטי להעניק לו את עיטור "גיבור ברית המועצות" בתוספת עיטור לנין ועיטור "כוכב הזהב". ההחלטה התקבלה ב-22 ביולי כשגְרִיגוֹריֶיבִיץ' סְבֶרְדְלוֹב מחזיק בדרגת קפטן-לויטננט.

ביולי אותה השנה הוטלה על קבוצת טרפדות בפיקודו משימת חסימת כניסה לאוניות קריגסמרינה למפרץ ויבורג. במהלך היומיים של החסימה הוטבעו 8 אוניות אויב. גְרִיגוֹריֶיבִיץ' סְבֶרְדְלוֹב סיים את המלחמה בדרגת קפטן מדרגה השלישית (המקבילה לדרגת רס"ן בצבא היבשה).

לאחר המלחמה המשיך את שירותו בצי הסובייטי. יצא לגמלאות בדרגת קפטן מדרגה הראשונה.

המשיך להתגורר בלנינגרד (שמה של סנט פטרבורג בזמן ברית המועצות) עם אשתו גלינה ובנו גריגורי. עבד כמהנדס בכיר ב (בתרגום "מכשיר חשמל") שעוסק בפיתוח מכשירי ניווט. בין השנים 1951 ל-1963 היה ראש הפקולטה לנשק ימי במכללה צבאית ימית עליונה למהנדסי נשק. ב-16 בינואר 1961 שוחרר מן השירות.

נפטר ב-2 באפריל 1991 ונקבר בבית הקברות ליד הקרמטוריום של לנינגרד.

==קישורים חיצוניים==

==הערות שוליים==

קטגוריה:יהודים אנשי הצבא האדום במלחמת העולם השנייה
קטגוריה:יהודים מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור הדגל האדום
קטגוריה:מקבלי עיטור אושקוב
קטגוריה:מקבלי עיטור המלחמה הפטריוטית הגדולה
קטגוריה:מקבלי עיטור הכוכב האדום
קטגוריה:ימאי הצי הסובייטי
קטגוריה:סובייטים שנולדו ב-1912
קטגוריה:סובייטים שנפטרו ב-1991
דניאל קרלטון גאידושק

דניאל קרלטון גאידושק (באנגלית: Daniel Carleton Gajdusek; 9 בספטמבר 1923 – 12 בדצמבר 2008) היה רופא אמריקאי, חתן פרס נובל לפיזיולוגיה או לרפואה לשנת 1976 על עבודתו המחקרית על מחלת קורו, המחלה הפריונית האנושית המדבקת הראשונה שנתגלתה.
ב-1996 הואשם גאידושק בהתעללות מינית בילדים, הורשע וריצה 12 חודשים בכלא, שאחריהם עזב לאירופה, שם נפטר לאחר עשור.

==ביוגרפיה==
===תחילת חייו===
אביו של קרלטון, קרול גאידושק היה קצב שהוריו היגרו מדברצן, הונגריה. גאידשק עצמו נולד ביונקרס, ניו יורק וב-1943 סיים את לימודי התואר הראשון שלו מאוניברסיטת רוצ'סטר שם למד פיזיקה, ביולוגיה, כימיה ומתמטיקה. הוא סיים את לימודי הרפואה באוניברסיטת הרווארד ב-1946 והשלים פוסט דוקטורט באוניברסיטת קולומביה, המכון הטכנולוגי של קליפורניה ובהרווארד. ב-1951 גאידושק גויס לצבא האמריקאי והוצב כוירולוג. ב-1954 לאחר שחרורו מהצבא, עבר לעבוד כחוקר ב-Walter and Eliza Hall Institute of Medical Research במלבורן, אוסטרליה שם החל את עבודת המחקר שתזכה אותו בפרס נובל.

===מחקר קורו===
עיקר מחקרו של גאידושק עסק במחלת קורו. מחלה זו הייתה נפוצה אצל אנשי שבט הפורה בגינאה החדשה בשנות ה-50 וה-60 של המאה ה-20. גאידושק קשר את התפשטות המחלה למנהגי הקניבליזם של אנשי השבט שנהגו לאכול מוחות של נפטרים. גאידושק היה הראשון להעלות השערה על הקשר בין מנהג זה לבין המחלה. הוא הוכיח השערה זו באמצעות החדרת מוחות של נפטרים מהמחלה ליונקים. הוא המשיך והראה כי למחלה תקופת דגירה שנמשכת מספר שנים לפני התפרצותה.

עם הפסקת הקניבליזם בשבט, המחלה נעלמה תוך דור.

==קישורים חיצוניים==

* 
* 

קטגוריה:ניו יורק: אישים
קטגוריה:בוגרי אוניברסיטת רוצ'סטר
קטגוריה:בוגרי בית הספר לרפואה באוניברסיטת הרווארד
קטגוריה:וירולוגים אמריקאים
קטגוריה:זוכי פרס נובל אמריקאים
קטגוריה:זוכי פרס נובל לפיזיולוגיה או לרפואה
קטגוריה:אמריקאים ממוצא סלובקי
קטגוריה:אמריקאים שנולדו ב-1923
קטגוריה:אמריקאים שנפטרו ב-2008
ורבורג פינקוס

ורבורג פינקוס (באנגלית: Warburg Pincus) היא קרן השקעות פרטיות אמריקאית, המנהלת הון של 40 מיליארד דולר ומשקיעה בנכסים במגוון תחומים: קמעונאות, תעשייה, אנרגיה, שירותים פיננסיים, בריאות, טכנולוגיה ונדל"ן.

מטה החברה הראשי נמצא בעיר ניו יורק, ארצות הברית, מלבדו לחברה נציגות במדינות אירופה, ברזיל, סין והודו.

החברה הוקמה בשנת 1966 וגייסה 15 קרנות הון פרטיות שהשקיעו 58 מיליארד דולר ב-760 חברות מ-40 מדינות.

קרן ההשקעות היא בינלאומית וכ-35% מההשקעות של שלה הן מחוץ לארצות הברית.

== היסטוריה ==
קרן ורבורג פינקוס הוקמה בשנת 1966 על ידי אריק מוריץ ורבורג וליונל פינקוס תחת השם מ"מ ורבורג ושות' (M. M. Warburg & Co) לאחר שמוזגה עם חברתו של פינקוס.

בשנת 1970, הוחלף שמה של החברה ל-E.M. Warburg Pincus & Co.

בשנת 1983, ביצעה את השקעתה הראשונה באירופה ובשנת 1994 פתחה את משרדה הראשון באסיה.

בשנת 1985, הודיעה החברה על מינוייהם של ג'וזף לנדי (Joseph P. Landy) וצ'ארלס קיי (Charles R. Kaye) למנכ"לי החברה.

בשנת 1999, ניסתה החברה לרכוש את מועדון הכדורגל האנגלי, אברטון.

בשנת 2001, החליפה החברה את שמה לוורבורג פינקוס (Warburg Pincus) וכמו כן גם את הלוגו והמיתוג שלה, והשלימה גיוס של קרן השקעות פרטית של 2.8 מיליארד דולר

בשנת 2005, גייסה קרן השקעות פרטית חדשה עם הון של 8 מיליארד דולר.

בחודש מרץ 2014, הודיעה החברה על מינויו של טימותי גייטנר לנשיא החברה.

בחודש אוקטובר 2014, הודיעה החברה כי גייסה 4 מיליארד דולר עבור קרן ההשקעות הפרטית הראשונה שלה הממוקדת באנרגיה.

==פעילות בישראל==
בשנת 1999, נכנסה כמשקיעה בגרעין השליטה של חברת נס טכנולוגיות, לפי שווי של 195 מיליון דולר. ההשקעה של ורבורג פינקוס הייתה בהיקף של 35 מיליון דולר, והעניקה לה בתמורה 18% מנס טכנולוגיות. בשנת 2003 הגדילה את החזקותיה בנס ל-34%, לאחר עסקת רכישה שבוצעה בהחלפת מניות, עם חברת שירותי המחשוב האמריקנית-הודית אפאר שגם בה הייתה ורבורג פינקוס בעלת מניות. בשנת 2004 הונפקה החברה בבורסת נאסד"ק. ורבורג פינקוס מכרה בהדרגה את מניותה, ויצאה סופית מההשקעה כאשר מכרה כ-9% מהמניות, תמורת ב-35 מיליון דולר, לתאגיד הבנקאות האמריקאי סיטיגרופ בשנת 2008.

בשנת 2007 רכשה את השליטה באליאנס חברה לצמיגים מידי אליעזר פישמן לפי שווי של כ-50 מיליון דולר ומכרה אותה ב-2013 לפי שווי של כ-500 מיליון דולר.

בחודש יולי 2018, רכשה את חברת האשראי הישראלית, לאומי קארד, תמורת 2.5 מיליארד ש"ח.

== קישורים חיצוניים ==
*
* [https://www.holdingschannel.com/all/stocks-held-by-warburg-pincus-llc/ מניות החברה, באתר Holdingschannel] 
* 
* 
* 
* 

== הערות שוליים ==

קטגוריה:שוק ההון
קטגוריה:הון סיכון
קטגוריה:קרנות השקעה
בריג'טה בארט

בריג'טה בארט (באנגלית: Brigetta Barrett; נולדה ב-24 בדצמבר 1990) היא אתלטית אמריקאית, סגנית אלופה אולימפית (לונדון 2012), אלופת העולם (מוסקבה 2013) ואלופת האוניברסיאדה (שנג'ן 2011) בקפיצה לגובה.

==ביוגרפיה ==
===2011===
====אלופת האוניברסיאדה====
באוניברסיאדה שנערכה בשנג'ן באוגוסט 2011 זכתה בארט במדליית זהב בקפיצה לגובה בשיא אישי חדש של 1.96 מטר. שבועיים לאחר מכן באליפות העולם שנערכה בטגו, קוריאה הדרומית ב-4 בספטמבר היא סיימה במקום 10 בקפיצה לגובה בתוצאה של 1.93 מטר. בשלב המוקדמות היא קפצה לגובה של 1.95 מטר ללא אף פסילה.

===2012===
באולימפיאדת לונדון (2012) זכתה בארט במדליית כסף בקפיצה לגובה בשיא אישי חדש של 2.03 מטר, אחרי אנה צ'יצ'רובה מרוסיה (2.05 מטר).

===2013===
====אלופת העולם ותוצאת השנה בעולם====
בתחרות שנערכה בדה מוין, איווה ב-22 ביוני 2013 קבעה בארט בקפיצה לגובה שיא אישי חדש ואת תוצאת השנה בעולם, 2.04 מטר. חודשיים לאחר מכן, באליפות העולם שנערכה במוסקבה, רוסיה באוגוסט אותה שנה היא זכתה במדליית זהב בקפיצה לגובה בתוצאה של 2.00 מטר, לפני אנה צ'יצ'רובה 
מרוסיה ורות בייטייה מספרד שזכו בצוותא במדליית הכסף בתוצאה של 1.97 מטר. בפברואר 2019 נשללה מדליית הזהב מסבטלנה שקולינה מרוסיה בשל אימרוץ והועברה לבארט.

היא פרשה מספורט תחרותי בשנת 2016 אך חזרה להתחרות בשנת 2017.

== שיאים אישיים ==
* קפיצה לגובה: 2.04 מטר (2013)

== קישורים חיצוניים ==

קטגוריה:זוכות מדליית כסף אולימפית אמריקאיות: אתלטיקה
קטגוריה:אתלטיות באולימפיאדת לונדון (2012)
קטגוריה:אתלטיות אמריקאיות באולימפיאדת לונדון (2012)
קטגוריה:אמריקאיות שנולדו ב-1990
קטגוריה:אמריקאים שנולדו ב-1990
ננגה-אבוקו

ננגה-אבוקו (בצרפתית: Nanga-Eboko) היא עיירה בקמרון שנמצאת באזור המרכז.

== גאוגרפיה ==
העיירה ממוקמת כ-132 ק"מ מבירת המדינה ומבירת האזור יאונדה. בנוסף היא נמצאת על גדות הנהר סאנגה .

== תנועה ותחבורה ==
ננגה-אבוקו ממוקמת ליד הכביש הלאומי N1. בנוסף בננגה-אבוקו יש מוסך.

== אקלים ==
הטמפרטורה הממוצעת היא 20 מעלות צלזיוס. החודש הכי חם הוא מרץ (22 מעלות צלזיוס). החודש הכי קר הוא ספטמבר (19 מעלות צלזיוס). כמות המשקעים הממוצעת היא 1,851 מילימטרים בשנה. חודש ספטמבר הוא החודש שיש בו הכי הרבה גשם (378 מ"מ גשם), וחודש ינואר הוא החודש שיש בו הכי פחות גשם (2 מ"מ גשם).

== כלכלה ותיירות ==
בננגה-אבוקו יש 4 בתי מלון ובר אחד.

== קישורים חיצוניים ==

* 

== הערות שוליים ==

קטגוריה:קמרון: ערים
באנגאנגטה

באנגאנגטה (בצרפתית: Bangangté) היא עיירה שנמצאת באזור המערב שבקמרון. היא גם משמשת כבית המסורתי של הקבוצה האתנית במילקה .

== גאוגרפיה ==
העיירה נמצאת כ-40 ק"מ מבירת האזור באפוסם וכ-175 ק"מ מבירת המדינה יאונדה. בנוסף, העיירה נמצאת כ-170 ק"מ מהגבול של קמרון עם ניגריה.

== תנועה ותחבורה ==
באנגאנגטה ממקומת ליד הכביש האזורי P15 והכביש הלאומי N4. בנוסף יש באנגאנגטה מוסך ותחנת דלק.

== אקלים ==
הטמפרטורה הממוצעת היא 19 מעלות צלזיוס. החודש הכי חם הוא פברואר (21 מעלות צלזיוס). החודש הכי קר הוא אוגוסט (16 מעלות צלזיוס). כמות המשקעים הממוצעת היא 1,420 מילימטרים בשנה. חודש ספטמבר הוא החודש שיש בו הכי הרבה גשם (264 מ"מ גשם), וחודש ינואר הוא החודש שיש בו הכי פחות גשם (4 מ"מ גשם).

== בריאות, כלכלה ותיירות ==
בבאנגאנגטה יש מספר רב של בתי מרקחת, בתי מלון, מסעדות, ברים ומרכזי קניות.

== קישורים חיצוניים ==

== הערות שוליים ==

קטגוריה:קמרון: ערים
מסמבריאורניס

מסמבריאורניס (שם מדעי: Mesembriornis) הוא סוג של עוף נכחד ממשפחת הפורוסרקוסיים, "עופות האימה", אשר חי באמריקה הדרומית לפני 5.332-4 מיליון שנה, בתחילת תקופת הפליוקן. בסוג זה היו שני מינים אוכלי בשר, שלצד הטיטאניס מצפון אמריקה, נחשבו לאחרוני עופות האימה בעולם. מספר חוקרים רואים בו בן למשפחה משלו בשל הבדלים קטנים במבנה השלד. כיום הוא משויך לתת-משפחה עצמאית (Mesembriornithinae).

המסמבריאורניס היה עוף גדול בגובה 1.5 מטרים שהגיע לאורך 1.2 מטרים ולמשקל 70 ק"ג בממוצע. הוא היה בעל מקור ענקי שנועד לחיתוך והכאה קטלנית בטרפו. מאובניו נמצאו בתצורות מונטה הרמוסו שבארגנטינה במאה ה-19.

רגליו הארוכות אפשרו למסמבריאורניס תאוצה גדולה, בדומה לברדלס, והוא השתמש בטפריו ובמקורו העצום כדי להרוג את קרבנותיו, בעיקר נוטונגולאטויים.

==קישורים חיצוניים==

קטגוריה:פורוסרקוסיים
קטגוריה:מגה-פאונה של הנאוגן באמריקה הדרומית
קטגוריה:בעלי חיים שחיו בפליוקן באמריקה הדרומית
קטגוריה:עופות שחיו בפליוקן
קטגוריה:מאובני טקסונים שתוארו ב-1889
קטגוריה:טקסונים שהתפתחו בפליוקן
אילניציה

אילניציה (באוקראינית: Ільниця; בהונגרית: Ilonca, אילונצה; ברוסית: Ильница, אילניצַה; בצ'כית: llnice, אילניצֶה; ביידיש: יילינצע) הוא כפר במחוז זקרפטיה שבמערב אוקראינה.

==היסטוריה==
עד שנת 1918 היה האזור במחוז מרמורש שבממלכת הונגריה, ומשנת 1919 עד 1939 ברפובליקה הצ'כוסלובקית. בימי מלחמת העולם השנייה היה המחוז תחת כיבוש הונגרי ובשנת 1945 סופח לאוקראינה, אז הרפובליקה הסובייטית הסוציאליסטית האוקראינית בברית המועצות.

==יהודי אילניציה==
ראשוני היהודים הגיעו למקום בתחילת המאה ה-19 והקהילה החזיקה במקום רב ושוחט. בשנת 1941 גויסו רבים מגברי העיר לעבודות כפייה שם מצאו את מותם. מספר משפחות גורשו בהמשך אותה שנה לקמניץ-פודולסקי ובאמצע מאי 1944 שולחו שאר יהודי העיר להשמדה במחנה אושוויץ.

==לקריאה נוספת==
*אילונצא, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 28. (נתוני האוכלוסין בספר מבוססים ברובם על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 

קטגוריה:מחוז זקרפטיה: יישובים
קטגוריה:קהילות יהודיות שהושמדו בשואה
קטגוריה:אוקראינה: כפרים
קטגוריה:יישובים שהוקמו במאה ה-15
קורקן אלמשאה

קוּרְקֶן אָלֶמְשָאה בארמנית: Գուրգեն Ալեմշահ באיטלקית: Kurken M. Alemshah 22 במאי 1907 - 14 בדצמבר 1947) היה מנצח ומלחין ארמני שנפלט בילדותו לאיטליה.

== חייו ==
אלמשאן נולד בבארדיזאג (כיום בחצ'ג'יק) סמוך לאיזמיר, טורקיה. הוא החל את לימודיו בעיר הולדתו, אבל עקב רצח העם הארמני ב-1915 שלחו אותו הוריו לאיטליה, שם המשיך בלימודים בבית הספר הארמני מוראט-רפאליאן בוונציה. ב-1923, כשמוריו עמדו על כשרונותיו המוזיקליים המרשימים, רשמו אותו ללימודי מוזיקה בקונסרבטוריון של מילאנו.

לאחר סיום לימודיו, הצטרף אלמשאן לסגל המורים של הסניף הפריזאי של בית הספר מוראט-ראפאליאן, שם ארגן את מקהלת גילייה, שהופיעה לא רק בפריז, אלא גם בוונציה, שם ניצח על המקהלה בתוכנית קומיטאס ורדאפט בכיכר סן מרקו. אלמשאה הביא את השיר הארמני לכלל אוהבי המוזיקה: הוא הציג את האופרה ההיתולית הפופולרית של צ'וחג'יאן "Leblebidji Hor-Hor Agha" ("מוכר החומוס") ואת "Haygagan harsanik" ("החתונה הארמנית"), יצירה שהורכבה משילוב של נעימות מאת אלמשאה עצמו עם שירים פופולריים. ב-1937 קיבלה "החתונה הארמנית" פרס שני בתחרות בינלאומית, שבה השתתפו עשרים ארצות.

במקביל ניצח אלמשאה על מקהלת אלאקייאז במספר אירועים, תחילה לציון ייסוד השלטון הסובייטי בארמניה,, ואחר למגבית לפעולות ההצלה במלחמה הארמנית. בשנת 1939 התמנה אלמשאה למנצח מקהלת סיפאן-קומיטאס. הוא ניצח על האופרה של ארמן טיגרניאן "אנוש" וביצע את הליטורגיה של הכנסייה הארמנית בכמה קתדרלות צרפתיות.

בסתיו 1947 ביקר אלמשאה בארצות הברית לסדרת הופעות. באוקטובר ניצח על קונצרט בבית עיריית ניו יורק, שהוקדש למוזיקה ארמנית, תזמורתית וכוראלית. ב-14 בדצמבר 1947 הלך לעולמו בדטרויט מהתקף לב, יום לפני שהיה אמור להופיע בעיר.

אלמשאה שר בקול ייחודי. המוזיקה שלו מציגה מלודיות זורמות ואלגנטיות, עידון ושלוות-נפש. החוש שלו לאווירה פואטית - ומלאכת המחשבת שלו בהעברתה למאזינים - היו ייחודיים והקנו לשיריו מרקם מוזיקלי נדיר ועוצמה רגשית.

מספר פרטיטורות שלו יצאו לאוור בפריז ב-1947 וכתבי היד שלו שמורים במוזיאון שארנטס לספרות ולאמנויות בארמניה. יצא לאור תקליטור של מכלול שירי הסולו של אלמשאה, בביצוע אליזבט פליבאנייאן, וכמה מיצירותיו הכוראליות בביצוע המקהלה הקאמרית קומיטאס.

==קישורים חיצוניים==

==הערות שוליים==

קטגוריה:מלחינים ארמנים
קטגוריה:מנצחים ארמנים
קטגוריה:ילידי 1907
קטגוריה:נפטרים ב-1947
שרה שפירא

שרה שפירא (1866–1932?) הייתה משוררת עברייה שחייתה באימפריה הרוסית וברוסיה. ידועה בזכות שירה "ציון", שנודע לפי מילות הפתיחה שלו, "אל טל ואל מטר".

==ביוגרפיה==
שפירא נולדה בשנת 1866. סבה, ישעיה מאיר שפירא, היה רב ואב בית דין בקהילת יהודי צ'ורטקוב שבגליציה. אביה, ד"ר דוד בנימין שפירא, היה רופא בעיר דינבורג שברוסיה (היום דאוגבפילס בלטביה), ופרסם מאמרים בעיתונות העברית. היא גדלה בדינבורג וכן אצל סבה בצ'ורטקוב.

פרסמה מאמרים ושירים בכתבי עת עבריים.

שירה "ציון", שנודע לפי מילות הפתיחה שלו, "אל טל ואל מטר" (שמקורן בקינת דוד), פורסם בשנת 1887, בכרך השני של השנתון "כנסת ישראל" שבעריכת שאול פנחס רבינוביץ (שפ"ר). ארבע שנים לאחר פרסום השיר הלחין אותו דוד קבונובסקי, מלחין יהודי-רוסי שפעל באודסה בסוף המאה ה-19. השיר התקבל בהתלהבות ביישוב, ונדפס בשירונים ציוניים רבים.

בשנת 1901 עבדה כמורה באודסה, והשתתפה בוועידת "חובבי ציון" שהתכנסה בעיר. קיימה קשר מכתבים עם המשורר יהודה לייב גורדון (יל"ג), שאף הקדיש לה ארבעה משיריו. גם המשוררים יצחק רבינוביץ ויהודה ליב גמזו כתבו לה שירי תהילה.

אחרי המהפכה הרוסית עברה להתגורר במוסקבה עם אביה. עבדה בקיטלוג ספרים עבריים במחלקה העברית-היהודית של ספריית לנין, והייתה עוזרתו של מנהל המחלקה, שמואל אייזנשטדט.

==קישורים חיצוניים==
* 
* 
* 
* 
* 
* 

==הערות שוליים==

קטגוריה:משוררות כותבות עברית
קטגוריה:משוררים כותבי עברית
קטגוריה:יהודיות רוסיות
קטגוריה:רוסיות שנולדו ב-1866
קטגוריה:רוסים שנולדו ב-1866
קטגוריה:נפטרות ב-1932
דומם (עופר ללוש)

"דומם" או "טבע דומם" (1987) הוא תצריב מאת הצייר הישראלי עופר ללוש.
==תיאור==
תיאור הטבע הדומם של עופר ללוש נוצר בשנת 1987, תקופה בה יצר האמן כמה תצריבים גדולים בסדנת ההדפס ירושלים. ללוש יצר את התיאור כדיפטיכון, שהורכב משלוש פלטות תחריט שונות, ואשר הודפסו על ידי מרים שניצר על גבי גיליונות נייר בגובה של 106.5 ס"מ וברוחב כולל של 147 ס"מ במהדורה בת 35 עותקים.

במרכז העבודה שולחן עץ ועליו מונחים עציצים וצמחים שונים. השולחן מתואר על רקע מרחב ריק ובהיר. למרות זאת, צבר העציצים המתוארים אינם יוצרים סדר והרמוניה, כי אם מרחב כאוטי שבו מופיעים הצמחים במצבים של בין לבלוב ושפע לקמילה. גם צורת הדיפטיכון, הקשורה בתולדות האמנות אל תיאורי סדר אלוהי, עשויה להעצים מתח זה.

העבודה הוצגה בתערוכות שונות כגון "חותם הדפס" (1994) במוזיאון ישראל ובתערוכה "תחריט" (2006) במוזיאון הנגב לאמנות. בנוסף תקטלוגים של תערוכות אלו תצלום העבודה מופיע גם בספר "100 שנות אמנות הדפס בישראל" (2015).

==הערות שוליים==

קטגוריה:תצריבים
קטגוריה:סדנת ההדפס ירושלים
קטגוריה:הדפס ישראלי
קטגוריה:מוזיאון ישראל: הדפסים
קטגוריה:יצירות משנת 1987
קטגוריה:דיפטיכון
קטגוריה:מוזיאון חיפה לאמנות: יצירות אמנות
גזפרום מג'רגיונגז

גזפרום מג'רגיונגז (ברוסית: Газпром межрегионгаз) היא חברת אחזקות רוסית המנהלת את תשתיות הגז האזוריות של תאגיד גזפרום.

== בעלות ==
החברה נמצאת בבעלות מלאה של תאגיד גזפרום ובשנים הראשונות לקיומה נקראה רק מג'רגיונגז.

== הנהלה ==
מנכ"ל החברה הוא קיריל סלזניוב.

== היסטוריה ==
חברת מג'רגיונגז (בראשי התיבות ברוסית המשמעות היא "חברת ההפצה הבינאזורית", «Межрегиональная компания по реализации газа») הוקמה ב-21 בדצמבר 1996.

ב-1 באפריל 1997 החלה החברה למכור גז ובשנת 2002 ארגנה החברה פלטפורמת מסחר אלקטרונית למסחר בגז המיוצר על ידי יצרנים עצמאיים.

בספטמבר 2010 במסגרת השלב השני של ארגון מחדש שבוצע בתאגיד גזפרום, החברה שינתה את שמה מחברת UAH Mezhregiongaz לשמה הנוכחי גזפרום מג'רגיונגז.

== קישורים חיצוניים ==
* 
== הערות שוליים ==

קטגוריה:גזפרום
קטנוצ'סמטיים

קטנוצ'סמטיים (שם מדעי: Ctenochasmatidae) היא משפחה נכחדת מסדרת הפטרוזאורים ומתת-סדרת הפטרודקטיליים אשר חיו בין סוף היורה לתחילת הקרטיקון לפני 105–152 מיליון שנה. מאובניהם נמצאו בעיקר באמריקה הדרומית ובחלק מאירופה ואסיה.

בני המשפחה היו בינוניים בגודלם ובעלי מקורים ארוכים בעלי שיניים רחבות אך דקות שאולי התהדקו אצל חלק מהמינים ליצירת רשת סינון ליצורי מים קטנים (פלנקטון) או שאולי השתמשו בה כדי לצוד דגים בדומה ללסתות הגאביאל ההודי. המוכר מבין פטרוזאורים אלה היה הפטרודאוסטרו. ככל הנראה הם חיו בקרבת חופי ימים או אגמים.

==מיון==
*תת-משפחה Gnathosaurinae
**סוג קפודקתילוס (Kepodactylus)
**סוג Elanodactylus
**סוג Feilongus
**סוג מוגנופטרוס (Moganopterus)
**סוג Huanhepterus
**סוג פלטלאוריניכוס (Plataleorhynchus)
**סוג גנתוזאורוס (Gnathosaurus)
*תת-משפחה Ctenochasmatinae 
**סוג קטנוצ'סמה (Ctenochasma)
**סוג פטרודאוסטרו (Pterodaustro)
**סוג אאוסיפטרוס (Eosipterus)
**סוג Beipiaopterus
**סוג Gegepterus

==קישורים חיצוניים==

*
קטגוריה:בעלי חיים שתוארו ב-1928
קטגוריה:טקסונים שתוארו בידי פרנץ נופצ׳ה
גזפרום אינטרנשיונל

גזפרום אינטרנשיונל (באנגלית: Gazprom EP International B.V) היא חברה בת של תאגיד גזפרום, המתמחה ביישום פרויקטים בתחום חיפוש וסיקור, חקירה ופיתוח של פחמימנים מחוץ לשטחי הפדרציה הרוסית. זו למעשה הזרוע הבינלאומית של גזפרום. 

מטה החברה ממוקם באמסטרדם (הולנד) ולה סניפים ברוסיה - בסנט פטרבורג ומוסקבה. 

החברה הוקמה כדי לייעל את פעילות גזפרום מחוץ לשטחי הפדרציה הרוסית, אשר בעבר בוצעו על ידי כמה חברות. ריכוז כל הפעילויות הזרות בחברה אחת נועדו להבטיח את הגברת היעילות של תהליכי הניהול והמימון בתחום הבינלאומי.

== הנהלה ==
מנכ"ל החברה (באמסטרדם) הוא אנדריי סטפנוביץ' פיק. 

המועצה המפקחת הבינלאומית של גזפרום מורכבת מהאישים הבאים: אנדריי קרוגלוב, סגן יו"ר דירקטוריון גזפרום, ראש מחלקת הכספים; וסבולוד ולדימירוביץ' צ'רפאנוב, חבר מועצת המנהלים של גזפרום, ראש מחלקת גז, גז מעובה וייצור הנפט; יו"ר מועצת המנהלים של גזפרום בנק אנדריי איגורייביץ'אקימוב; סגן יו"ר מועצת המנהלים של גזפרום, אלכסנדר מדבדב.

== תפקידים ופעילויות ==
# החזקה וניהול יעיל של חברות בנות הפועלות בתחום של חיפוש, חקר והפקה מחוץ לפדרציה הרוסית; 
# חיפוש, הערכה ורכישה של נכסי נפט וגז חדשים באזורים שונים בעולם; 
# ניהול פרויקטים ומעקב אחר הפעילות הבינלאומית של גזפרום; 
# ייצוג האינטרסים של גזפרום ביחסיה עם חברות אנרגיה זרות. 
# ניהול פרויקטים של גזפרום בתחום של חיפוש, חקר ופיתוח פחמימנים מחוץ לפדרציה הרוסית, הן ביבשה והן בחוג הקוטב; 
# תכנון ובנייה של תשתיות תעשייתיות במסגרת פרויקטים זרים (מתקני אספקת חשמל, תחבורה, עיבוד חומרי גלם פחמימנים ועוד). 

חברת גזפרום אינטרנשיונל רואה במשימתה לתרום לחיזוק הפוטנציאל הכלכלי של החברה ולייעול הפעילות הבינלאומית ולפיכך פועלת להקמה ופיתוח של שותפויות בין הפדרציה הרוסית למדינות זרות בתחום הגז והנפט.

== היסטוריה ==
החברה החלה את דרכה בשנת 1998, כאשר תאגיד גזפרום, חברת Zarubezhneft וחברת Stroytransgaz הקימו מיזם משותף, חברת Zarubezhneftegaz, שנועדה לייצג את האינטרסים שלהן בפרויקטים זרים. בשנת 2007, גזפרום קנתה את מניות השותפים במיזם המשותף הזה ושינתה את שם החברה לגזפרום Zarubezhneftegaz. 

כמו כן בשנת 2007, החברה נרשמה בהולנד תחת השם גזפרום אינטרנשיונל, אשר נועדה למלא את האינטרסים של גזפרום באזורים שלא מכוסים על ידי פעילויותיה של חברת גזפרום Zarubefnegaz. 

בסופו של דבר, מצב עניינים זה חייב איחוד של מנגנוני המימון והניהול של מבנים עסקיים אלה, אשר בשנת 2011 הוביל להחלטה לרכז את כל האחראים לפרויקטים הזרים של גזפרום בתחום לחברה אחת, בשם גזפרום אינטרנשיונל. 

Gazprom International פועלת כמעט בשני תריסר מדינות באסיה, אפריקה, אירופה ואמריקה הלטינית ומתנהל משא ומתן על אפשרות כניסה לפרויקטים בשטח של מספר מדינות.

== קישורים חיצוניים ==
* 

* [http://www.gazprom.ru/about/subsidiaries/list-items/gazprom-ep-international/ גזפרום אינטרנשיונל] באתר חברת גזפרום

קטגוריה:גזפרום
פלימות' סופרבירד

פלימות' סופרבירד (באנגלית: Plymouth Superbird) היא "מכונית שרירים" ("Muscle car" ), לשימוש רחוב או ל"מרוצי דראג" ("Drag racing" ), בתצורת מכונית ספורט אשר יוצרה על ידי "חטיבת "פלימות'" ("(Plymouth (automobile") בקונצרן הרכב קרייזלר האמריקאי בשנת המודל 1970 (החל מ-22 באוקטובר 1969).

=="פלימות' סופרבירד"==

* 2 דלתות.
* מנוע בנזין.
* מנוע קדמי.
* מנוע הנעה אחורית.
* מכל דלק - 19 גלון (71.92 ליטר).
* תאוצה בין 0-97 קמ"ש היא 5.5 שניות (מנוע V8 צילינדרים, 7.2 ליטר, המפיק 375 כ"ס).
* יצור היחידה הראשונה מדגם "פלימות' סופרבירד" - 22 באוקטובר 1969.
* מחיר היחידה - 4,298 דולר (בארצות הברית, נכון לתאריך 23 בספטמבר 1969).

== תמונות ==
<gallery mode="packed" heights="90">
קובץ: (REAR) SUPER BIRD.jpg| "פלימות' סופרבירד" 
קובץ:1970 Plymouth Superbird.jpg | "פלימות' סופרבירד" 
קובץ:Roadrunner Superbird Front.jpg | "פלימות' סופרבירד" 
קובץ:1970 Plymouth Road Runner Superbird (16829995589).jpg | "פלימות' סופרבירד" 
קובץ:Plymouth Superbird.jpg | "פלימות' סופרבירד" 
קובץ:1970 Plymouth Road Runner Superbird coupe (5409739103).jpg | "פלימות' סופרבירד" - מבט לתא הנהג 
קובץ:Petty Plymouth - Dunsfold Wings and Wheels 2014 (14868281718).jpg | "פלימות' סופרבירד" 
קובץ: Pete Hamilton Plymouth Roadruner.jpg | "פלימות' סופרבירד" 
קובץ:1970 Plymouth Road Runner Superbird.JPG | "פלימות' סופרבירד" 
קובץ:Moteur Superbird.JPG | "פלימות' סופרבירד" - מבט למנוע V8 צילינדרים 
קובץ:70 Plymouth Superbird (7331526474).jpg | "פלימות' סופרבירד" 
</gallery>

==ראו גם==
*קרייזלר

==קישורים חיצוניים==

* 
* 
==הערות שוליים==

קטגוריה:מכוניות ספורט
קטגוריה:מכוניות שרירים
קטגוריה:דגמי מכוניות שהושקו ב-1970
קטגוריה:מכוניות אמריקאיות
סופרבירד
פלימות' לייזר

פלימות' לייזר (באנגלית: Plymouth Laser) היא מכונית ספורט בתצורת קופה, 3 דלתות, אשר יוצרה על ידי "חטיבת "פלימות'" ("Plymouth (automobile)" ) בקונצרן הרכב קרייזלר האמריקאי בין השנים 1989–1994 (משנת המודל 1990) בארצות הברית.

דגמי "פלימות' לייזר" יוצרו על ידי "(Diamond-Star Motors (DSM (שם מלא: Mitsubishi Motor Manufacturing of America Inc.(MMMA" שהופעלה בשותפות (Joint venture) בין קרייזלר ומיצובישי מוטורס.
=="פלימות' לייזר"==
* יוצרו 115,981 יחידות.
* תצורה: 3 דלתות "Liftback". 
* מנוע קדמי רוחבי.
* תאוצה בין 0-100 קמ"ש היא 6.9 שניות.
===סוגי הנעות===
* הנעה 4x2 קדמית.
* הנעה כפולה 4x4.
===דגמים===
* "Base" (בסיסי).
* "RS".
* "RS Turbo" (מנוע מגדש טורבו).
* "RS Turbo AWD" (הנעה כפולה 4x4).

===מכירות "פלימות' לייזר" (לפי שנת המודל)===
* 42,105 יחידות (שנת 1990).
* 30,198 יחידות (שנת 1991).
* 24,094 יחידות (שנת 1992).
* 14,300 יחידות (שנת 1993).
* 5,284 יחידות (שנת 1994).

== תמונות ==
<gallery mode="packed" heights="120">
קובץ: '90-'91 Plymouth Laser.jpg | "פלימות' לייזר" 
קובץ:Plymouth Laser.jpg | "פלימות' לייזר" 
קובץ:90-91 Plymouth Laser.jpg | "פלימות' לייזר" 
קובץ:1990 Plymouth Laser RS Turbo headlights.jpg | "פלימות' לייזר", שנת 1990, דגם "RS Turbo" 
קובץ:Parkolo Parade JM 21.10.18 (49).jpg | "פלימות' לייזר" 
קובץ:1993 Laser RS Gold.png | "פלימות' לייזר", שנת 1993 
קובץ:Plymouth laser engine bay 1992.jpg | "פלימות' לייזר", שנת 1992 - מבט למנוע, 4 צילינדרים מגדש טורבו 
קובץ:Plymouth laser interior 1992.jpg | "פלימות' לייזר", שנת 1992 - מבט לתא הנהג 
קובץ:1993 Laser RS Gold edition.png | "פלימות' לייזר", שנת 1993 
</gallery>

==ראו גם==
*קרייזלר

==קישורים חיצוניים==

* 
* 
* 

==הערות שוליים==

קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-1989
קטגוריה:מכוניות אמריקאיות
לייזר
גביע המדינה בכדורסל 2006/2007

גביע המדינה בכדורסל לעונת 2006/2007 היא התחרות ה-47 מאז היווסדו של המפעל.

הפועל ירושלים זכתה בגביע המדינה השלישי בתולדותיה, לאחר ניצחון בגמר על בני השרון.

== שמינית הגמר ==
{| class="wikitable"
!קבוצה א'
!משחק ראשון
!משחק שני
!קבוצה ב'
|-
|הפועל ירושלים
|61-95
|71-61
|מכבי ראשון לציון
|-
|עירוני נהריה
|74-89
|83-79
|הפועל גליל עליון
|-
|הפועל נצרת עילית
|79-66
|95-82
|מכבי גבעת שמואל
|-
|הפועל גבעתיים
|81-60
|106-77
|עירוני רמת גן
|-
|הפועל תל אביב
|87-69
|104-84
|הפועל גלבוע/עפולה
|-
|מכבי הוד השרון
|68-49
|96-62
|בני השרון
|-
|עירוני קריית אתא
|105-103
|93-80
|הפועל יקנעם/מגידו
|-
|עירוני אשקלון
|111-72
|89-67
|מכבי תל אביב
|}

== רבע הגמר ==
{| class="wikitable"
!קבוצה א'
!משחק ראשון
!משחק שני
!קבוצה ב'
|-
|מכבי גבעת שמואל
|106-95
|96-83
|הפועל ירושלים
|-
|הפועל יקנעם/מגידו
|85-89
|94-68
|עירוני רמת גן
|-
|בני השרון
|72-97
|92-81
|הפועל גלבוע/עפולה
|-
|מכבי תל אביב
|72-86
|84-80
|עירוני נהריה
|}

== חצי הגמר ==
אחרי 9 זכיות ו-53 ניצחונות רצופים, הודחה מכבי תל אביב, תחת המאמן נבן ספאחיה, על ידי בני השרון.
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|בני השרון
|87-94
|מכבי תל אביב
|לי ניילון 31 / ניקולה וויצ'יץ' 22
|-
|הפועל ירושלים
|78-117
|עירוני רמת גן
|ארז מרקוביץ' 25 / ג'יי לואיס 17
|}

== הגמר ==
הפועל ירושלים, תחת המאמן דן שמיר, זכתה בגביע המדינה השלישי בתולדותיה.

== קישורים חיצוניים ==
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/234 עמודים 468-470]
* [https://www.youtube.com/watch?v=L7MXIs7q4a0 חצי גמר גביע המדינה 2007, בני השרון - מכבי תל אביב 87:94], ערוץ היוטיוב של מכבי תל אביב
* 

== הערות שוליים ==

קטגוריה:2006 בישראל: כדורסל
קטגוריה:2007 בישראל: כדורסל
קטגוריה:תחרויות כדורסל ב-2006
קטגוריה:תחרויות כדורסל ב-2007
קטגוריה:עונות בגביע המדינה בכדורסל